Turistid saavad tänapäeva  Tuneesias näha Kartaago ajast pärinevaid varemeid. Paljudes kohtades toimuvad praegugi arheoloogilised kaevamised. Territooriumi suuruse tõttu on mõeldamatu kõiki paiku külastada. Kuulsaimat roomlaste arhitektuuripärandit Tuneesias saab näha Dougga linnas ja El Jemi   amfiteatris, mis on Rooma Kolosseumi järel maailma suuruselt teine amfiteater ja on üks paremini säilinud omataolisi terves maailmas. 240. aastal eKr ehitatud El Jemi amfiteater mahutas enam kui 40 000  pealtvaatajat. Kuna gladiaatorite võitlused kestsid mitu päeva, oli amfiteatri ümber suur turg. Tänapäeval toimuvad amfiteatris rahvusvahelised sümfooniamuusika festivalid. Räägitakse, et kivi, millest amfiteater on ehitatud, kaitseb skorpionihammustuse vastu. Inimestel on kombeks siit kas või väike kivitükikenegi kaasa võtta, et sellega oma kodu skorpionide eest kaitsta.